Číslo: CRD - 154/2024

**185 a**

**Informácia**

**Zahraničného výboru Národnej rady Slovenskej republiky o prerokovaní návrhu na vyhlásenie Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatému dňa 17. januára 2024 (tlač 185)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zahraničný výbor Národnej rady Slovenskej republiky podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu o výsledku prerokovania návrhu na vyhlásenie Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatému dňa 17. januára 2024 (tlač 185).

Zahraničný výbor Národnej rady Slovenskej republiky na svojej 9. schôdzi konanej 18. a 25. januára 2024 predmetný návrh prerokoval a prijal k nemu uznesenie č. 16, v ktorom Národnej rade Slovenskej republiky **odporúča schváliť** návrh vyhlásenia k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatému dňa 17. januára 2024 (tlač 185) tak, ako je uvedené v prílohe.

Zahraničný výbor Národnej rady Slovenskej republiky zároveň poveril podpredsedu Národnej rady Slovenskej republiky Ľuboša Blahu, aby na schôdzi Národnej rady Slovenskej republiky predložil návrh vyhlásenia Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatom dňa 17. januára 2024 (tlač 185) a návrh na uznesenie Národnej rady Slovenskej republiky, ktoré je súčasťou predkladanej informácie.

Bratislava 25. január 2024

**Marián Kéry, v.r.** predseda Zahraničného výboru

Národnej rady Slovenskej republiky

Číslo: PREDS - 225/2024



Návrh

uznesenie

Národnej rady Slovenskej republiky

z xx januára 2024

k návrhu Zahraničného výboru Národnej rady Slovenskej republiky na vyhlásenie Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku

a jeho dôsledkoch pre právny štát (2023/3021(RSP))

prijatému dňa 17. januára 2024 (tlač 185)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Národná rada Slovenskej republiky**

1. **ostro odsudzuje**

uznesenie Európskeho parlamentu 2023/3021(RSP), ktoré považuje za absolútne neprimerané zasahovanie do vnútorných záležitostí suverénnej Slovenskej republiky;

1. **apeluje na Európsky parlament**,

aby svojimi ideologickými uzneseniami prestal spochybňovať výlučné právomoci členských štátov Európskej únie a prestal šíriť dezinformácie o Slovenskej republike;

1. **vyjadruje hlboké znepokojenie**

nad protislovenským konaním poslancov Európskeho parlamentu zastupujúcich slovenskú opozíciu, ktorí iniciovali a sformulovali lživý a zavádzajúci text, čím vážne ohrozili národné záujmy Slovenskej republiky;

1. **vyzýva Európsky parlament**,

aby rešpektoval, že úprava Trestného zákona a zrušenie Úradu špeciálnej prokuratúry je suverénnym rozhodnutím demokraticky zvolenej vlády Slovenskej republiky, ktoré sa žiadnym spôsobom nevymyká právnej praxi v Európskej únii;

1. **vyzýva slovenskú opozíciu,**

aby prestala šíriť lži a nenávisť voči svojej vlasti a neočierňovala Slovenskú republiku v zahraničí.